Source: http://docplayer.fi/2866460-Pohjavesien-suojelun-ja-kiviaineshuollon-yhteensovittaminen-pirkanmaalla-2012-2015.html
Timestamp: 2018-04-23 00:48:22+00:00
Document Index: 8363776

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Pohjavesien suojelun ja kiviaineshuollon yhteensovittaminen Pirkanmaalla - PDF
Pohjavesien suojelun ja kiviaineshuollon yhteensovittaminen Pirkanmaalla
Download "Pohjavesien suojelun ja kiviaineshuollon yhteensovittaminen Pirkanmaalla 2012-2015"
1 TEEMME MUUTOSTA YHDESSÄ Pohjavesien suojelun ja kiviaineshuollon yhteensovittaminen Pirkanmaalla Satu Appelqvist, Anne Lindholm, Nina Nenonen, Heikki Nurmi, Olli Sallasmaa, Matti Vänskä Pirkanmaan POSKI-hanke
2 Pirkanmaan liitto 2015 ISBN: Kansikuva: Kihokkeja vanhalla maa-ainesten ottamisalueella, Parkano Anne Lindholm Taitto: Iris Havola ja Eila Uimonen Painos: 160 kpl Paino: Kirjapaino Hermes Oy, Tampere
3 Alkusanat Pohjavesien suojelun ja kiviaineshuollon yhteensovittamishanke on Pirkanmaan toinen POS- KI-hanke. Ensimmäinen POSKI-hanke toteutettiin maakunnan keskiosissa Hämeenkyrön, Ikaalisten, Lempäälän, Kangasalan (länsiosa), Nokian, Pirkkalan, Pälkäneen, Tampereen ja Ylöjärven (eteläosa) kuntien alueilla vuosina Vuonna 2012 käynnistyneen hankkeen vetäjänä on toiminut Pirkanmaan liitto kumppaninaan Geologian tutkimuskeskus. Pirkanmaan elinkeino-, liikenne- ja ympäristökeskus (ELY) myönsi Pirkanmaan liitolle Euroopan aluekehitysrahastosta tukea hankkeen toteuttamiseksi. EAKR-rahoituksen ohella hankkeen rahoitukseen osallistuivat Pirkanmaan liitto, Geologian tutkimuskeskus, Kangasalan kunta, Lempäälän kunta, Nokian kaupunki, Pirkkalan kunta, Tampereen kaupunki ja Ylöjärven kaupunki. Mainittujen tahojen lisäksi hankkeessa oli mukana asiantuntijoita Pirkanmaan elinkeino-, liikenne- ja ympäristökeskuksesta, ympäristöministeriöstä ja Suomen ympäristökeskuksesta. Hankkeeseen kytkettiin mukaan kiviaineshuollon parissa toimivia yrityksiä ja järjestöjä sekä luonnonsuojelun ja virkistyskäytön näkökulmaa edustavia toimijoita. POSKI-hanke ( ) pitää sisällään useita osaselvityksiä ja tutkimuksia, joista kaikista on laadittu omat raporttinsa. Hankkeessa on selvitetty kiviainesten kulutusta ja tulevaisuuden tarvetta sekä luonnonkiviainesta korvaavien materiaalien käyttöä ja käytön esteitä Pirkanmaalla. Hankkeen maastotutkimuksissa on inventoitu kallioperän ja maaperän kiviainesalueita sekä tutkittu III luokan pohjavesialueiden vedenhankintakelpoisuutta. Arvokkaiden harjualueiden rajausten tarkistus tehtiin ympäristöministeriön myöntämällä rahoituksella Pirkanmaan ELY-keskuksessa. Ympäristöministeriö ja Pirkanmaan liitto rahoittivat hankkeen luonto- ja maisemakartoitukset. Kiviainesalueiden POSKI-luokitus laadittiin Pirkanmaan ELY-keskuksen, Geologian tutkimuskeskuksen ja Pirkanmaan liiton edustajista koostuneessa työryhmässä. POSKI-hankkeen käytännön työstä vastasi hanketiimi, johon kuuluivat projektipäällikkö Satu Appelqvist ja projektisihteeri Nina Nenonen Pirkanmaan liitosta, geologit Heikki Nurmi ja Olli Sallasmaa Geologian tutkimuskeskuksesta, ylitarkastaja Merja Antikainen ja hydrogeologi Matti Vänskä Pirkanmaan ELY-keskuksesta sekä projektisuunnittelija FM Anne Lindholm Pirkanmaan ELY-keskuksesta / Pirkanmaan liitosta. Lisäksi työhön osallistuivat: FM Satu Routa-Lindroos Pirkanmaan liitosta, geologit Timo Friman, Hilkka Kallio, Jouko Vuokko ja Paavo Härmä, tutkimusassistentit Tuure Nyholm ja Janne Tranberg, geofyysikko Tuire Valjus, geologi Tarja Hatakka ja maanmittausinsinööri Juha Majaniemi Geologian tutkimuskeskuksesta sekä ylitarkastaja Marja-Liisa Pitkänen ja rakennusmestari Pekka Ruokonen Pirkanmaan ELY-keskuksesta. Alueiden luonto- ja maisemakartoituksista vastasivat FM Tiia Kiiski ja FT Matti Kervinen. POSKI-hankkeen ohjausryhmään kuuluivat toimialapäällikkö ylitarkastaja Pekka Kinanen, ylitarkastaja Merja Antikainen ja hydrogeologi Matti Vänskä Pirkanmaan ELY-keskuksesta, ylitarkastaja Juhani Gustafsson ympäristöministeriöstä, johtava geologi Ritva Britschgi Suomen ympäristökeskuksesta, geotekniikkainsinööri Jori Lehtikangas Tampereen kaupungilta, ympäristöpäällikkö Tuomo Antila Kangasalan kunnasta, kaavoituspäällikkö Ilari Rasimus Lempäälän kunnasta ja rakennuspäällikkö Mikko Keränen Pirkkalan kunnasta, Petri Lintinen ja geologi Heikki Nurmi Geologian tutkimuskeskuksesta, sekä maakuntainsinööri Satu Appelqvist (pj.) ja projektisuunnittelija (siht.) geologi Nina Nenonen Pirkanmaan liitosta. Maanvastaanotto- ja kierrätysalueet -selvityksen hankeryhmään kuuluivat ympäristöpäällikkö Tuomo Antila ja suunnitteluarkkitehti Susanna Virjo Kangasalan kunnasta, kaupungin insinööri Simo Latva Nokian kaupungista, rakennuspäällikkö Mikko Keränen Pirkkalan kunnasta, geotekniikkainsinööri Jori Lehtikangas Tampereen kaupungista ja projekti-insinööri Mirko Harjula, toimitusjohtaja Hannu Myllynen ja suunnitteluinsinööri Pekka Virtaniemi Ylöjärven kunnasta.
4 Hankkeessa on toteutettu seuraavat selvitykset ja tutkimukset, jotka on raportoitu erikseen: Luonnonkiviainesten ja niitä korvaavien uusiomateriaalien käyttö Pirkanmaalla (Pirkanmaan liitto / Satu Routa-Lindroos ja Nina Nenonen) Maanvastaanotto- ja kierrätysalueselvitys Tampereen ja sen kehyskuntien alueella 2015 (Pirkanmaan liitto / Anne Lindholm ja Nina Nenonen) Kalliokiviainestutkimukset Pirkanmaalla (Geologian tutkimuskeskus / Heikki Nurmi, Jouko Vuokko, Paavo Härmä ja Tuure Nyholm) Pirkanmaan arvokkaiden kallioalueiden nykytilan selvitys 2015 (Pirkanmaan liitto / Anne Lindholm) Luonto- ja maisemakartoitukset (Pirkanmaan ELY-keskus ja Pirkanmaan liitto / Matti Kervinen, Tiia Kiiski, Nina Nenonen) Maa-ainestutkimukset (Geologian tutkimuskeskus / Olli Sallasmaa, Timo Friman ja Hilkka Kallio) Tutkimukset Pirkanmaan III luokan pohjavesialueilla 2013 (Pirkanmaan liitto / Nina Nenonen ja Pirkanmaan ELY-keskus / Matti Vänskä) Pirkanmaan arvokkaiden harjualueiden inventoinnin tarkistus 2014 (Pirkanmaan ELY-keskus / Anne Lindholm) Loppuraportin laatimisesta vastasi Nina Nenonen. Raportin kirjoitustyöhön osallistuivat Anne Lindholm (arvokkaat geologiset muodostumat, SOKKA-hanke), Matti Vänskä (pohjavesi), Heikki Nurmi (kalliokiviaines), Olli Sallasmaa (hiekka- ja soravarat) ja Satu Appelqvist. Lopuksi kiitämme kaikkia, jotka ovat olleet vaikuttamassa hankkeen onnistumiseen! Tampereella Karoliina Laakkonen-Pöntys Maakuntakaavoitusjohtaja Satu Appelqvist Maakuntainsinööri, projektipäällikkö
5 Sisällys 1.Johdanto Kiviainesten käyttö ja tarve Luonnonkiviaines Luonnonkiviainesta korvaavat uusiomateriaalit Yleistä Uusiomateriaalien hyötykäyttö Pirkanmaalla Uusiomateriaalien käytön esteet ja käyttöä edistävät tekijät Maanvastaanotto- ja kierrätysalueselvitys Tampereen ja sen kehyskuntien alueella Tausta Tutkimuskohteiden valinta ja tutkimuskohteet Tutkimusmenetelmät Tutkimustulokset Vedenhankinta ja kulutusennuste Yleistä Vedenhankinta Nykyinen vedenkäyttö ja vedenkulutusennuste Raakaveden laatu Vedenhankinta tulevaisuudessa Pirkanmaan kallioperän kiviaines Kallioperä ja sen kiviainekset Lähtöaineisto ja tutkimukset Kallioperän kiviainesinventoinnit POSKI-hankkeen kalliokiviainestutkimukset Kaikki Pirkanmaalla inventoidut kalliokiviainesmuodostumat Jatkotutkimusalueiden valinta Arseenitutkimukset Yleistä Tutkimusten tausta Tutkimuskohteet ja -menetelmät Tutkimustulokset Arseeni eteläisen Pirkanmaan kallioperässä Pirkanmaan arvokkaat kallioalueet Johdanto Luokitusperusteiden tausta Arvokkaiden kallioalueiden nykytilan tarkistuksen menetelmät ja tulokset Luonto- ja maisemakartoitukset kallioalueilla Yleistä Tutkimusmenetelmät ja -kohteet Tutkimustulokset Yhteensovittaminen ja luokittelu Työn kulku Tulokset ja johtopäätökset Pirkanmaan maaperän kiviaines Hiekka- ja soramuodostumat Lähtöaineisto ja tutkimukset Maaperän kiviainesinventoinnit POSKI-hankkeen maa-ainestutkimukset Kaikki Pirkanmaalla inventoidut hiekka- ja soramuodostumat Pohjavesi POSKI-hankkeen pohjavesitutkimukset Pirkanmaan pohjavesivarat Soranottamisalueiden tila ja kunnostustarve -hanke, SOKKA Johdanto Aineisto ja menetelmät Tuloksia Maa-ainesten ottamisalueiden kunnostaminen pohjavesialueilla ja arvokkailla harjualueilla...65
6 5.6. Pirkanmaan arvokkaat harjualueet Johdanto Tausta-aineisto ja tutkimusmenetelmät Rajausperusteet Tuloksia Muut arvokkaat geologiset muodostumat Arvokkaat moreenimuodostumat Arvokkaat tuuli- ja rantakerrostumat Luonto- ja maisemakartoitukset harjualueilla Yleistä Tutkimusmenetelmät ja -kohteet Tutkimustulokset Yhteensovittaminen ja luokittelu Työn kulku Tulokset Kuntakohtaiset kiviaines- ja pohjavesivarat sekä arvokkaat geologiset muodostumat Yleistä Akaa Hämeenkyrö Ikaalinen Juupajoki Kangasala Kihniö Lempäälä Mänttä-Vilppula Nokia Orivesi Pirkkala Punkalaidun Pälkäne Ruovesi Sastamala Tampere Valkeakoski Vesilahti Ylöjärvi Yhteenveto ja johtopäätökset Viitteet Aineistoa Liitteet...253
7 1. Johdanto Pohjaveden suojelun- ja kiviaineshuollon yhteensovittaminen (POSKI) -hanke on vuonna 1994 alkanut valtakunnallinen tutkimus- ja kehittämishanke, jota on toteutettu Suomessa maakunnallisina erillishankkeina. Hankkeiden tarkoituksena on ollut turvata hyvälaatuisen pohjaveden saanti vesilaitoksille yhdyskuntien vesihuoltoa varten, laadukkaiden kiviainesten saanti yhdyskuntarakentamiseen maakunnissa sekä osoittaa kiviaineksen ottamiseen pitkällä aikavälillä soveltuvat alueet. POSKI-hankkeiden tavoite on tuottaa yleissuunnitelma, jossa maakunnan maa- ja kallioperämuodostumat luokitellaan valtakunnallisen POSKI-luokituksen mukaisesti maa-ainesten ottamiseen soveltuviksi, maa-ainesten ottamiseen osittain soveltuviksi tai maa-ainesten ottamiseen soveltumattomiksi alueiksi. Pirkanmaan POSKI-hanke ( ) on jatkoa vuosina maakunnan keskiosissa toteutetulle POSKI-hankkeelle. Hanke toimii myös laadinnassa olevan Pirkanmaan maakuntakaavan 2040 taustaselvityksenä. Hankkeen tavoitteena on ollut tuottaa kokonaisvaltainen näkemys Pirkanmaan kiviaineshuollon tarpeista ja suunnitelma toiminnan suuntaamisesta pitkällä aikavälillä huomioiden luonnonvarojen kestävä käyttö. Hankkeella pyritään takaamaan laadukkaiden kiviainesten saanti yhdyskuntarakentamista varten, turvaamaan yhdyskunnan vedenhankinnalle tärkeät pohjavesivarat sekä suojelemaan geologiseen, biologisen ja maisemallisen kokonaisuuden kannalta arvokkaita maa-aines- ja kalliomuodostumia. Suomessa ja etenkin Pirkanmaalla merkittävimpiä kiviaineshuollon raaka-aineen lähteitä ovat olleet jääkauden seurauksena syntyneet, valtaosin lajittuneesta hiekasta ja sorasta koostuvat harjut ja reunamuodostumat. Kyseiset muodostumat ovat myös tarjonneet loistavan rakennuspohjan liikenneväylille ja asutuskeskittymille. Myös parhaat pohjavesivarannot sijaitsevat näillä samoilla hiekka- ja soramuodostumilla. Tämän lisäksi muodostumat itsessään ovat usein geologisesti ja maisemallisesti sekä kasvi- ja eläinlajistoiltaan ainutlaatuisia. Pirkanmaan harjualueet muodostavat monipuolisen kokonaisuuden, johon sisältyy kaikenlaisia muodostumia pienistä, yksittäisistä harjuista laajoihin muodostumakokonaisuuksiin. Pirkanmaan arvokkaimmat harjumuodostumat sijoittuvat Hämeenkyröstä Ylöjärven, Tampereen, Ruoveden ja Oriveden kautta Juupajoelle kulkevalle Sisä-Suomen reunamuodostumalle ja Ikaalisista Hämeenkyrön, Ylöjärven, Tampereen ja Kangasalan kautta Pälkäneelle kulkevalle saumaharjujaksolle. Saumamuodostumajakson harjuille tyypillistä ovat korkeat selänteet, lukuisat supat ja tavanomaista hieman rehevämpi harjukasvillisuus. Sisä-Suomen reunamuodostumalle tyypillisiä ovat muinaisen jäätikön reunan suuntaiset selänteet ja niihin liittyvät suuret sandurdelta-tyyppiset muodostumat. Näillä alueilla sijaitsevat myös Pirkanmaan merkittävimmät sora- ja hiekkavarat sekä suurimmat pohjavesialueet: Ylöjärvenharju ja Isokangas-Syrjänharju saumaharjujaksolla sekä Huikonkangas, Ulvaanharju ja Vatulanharju Sisä-Suomen reunamuodostumalla. Pirkanmaan harju- ja reunamuodostumia on laajasti hyödynnetty maa-ainesten ottamistoiminnassa. Aina 2000-luvun puoleen väliin asti valtaosa Pirkanmaalla otetuista kiviaineksista oli luonnon soraa ja hiekkaa. Pirkanmaan kiviaineksen tarpeesta valtaosa kohdistuu Tampereen ja sen seutukuntien alueelle, jossa rakentamistoiminta on aktiivisinta. Nykyään ottamiseen soveltuvat luonnonsoravarat ovat maakunnassa käyneet vähiin ja kalliokiviaineksen osuus kiviaineshuollon raaka-aineena on jatkuvasti kasvanut. Vuonna 2012 Pirkanmaalla otetuista kiviaineksista 80 % oli kalliokiveä. Ottamiseen soveltuvien soravarojen käydessä yhä vähäisemmiksi kasvaa tulevaisuudessa kalliokiven osuus entisestään. Tästä syystä Pirkanmaan POSKIhankkeessa ( ) keskityttiin erityisesti kiviaineshuoltoon soveltuvien kalliokivialueiden etsimiseen. Kiviainesten ottamistoiminnan painopisteen siirtyminen kalliokiveen on tuonut mukanaan myös uudentyyppisiä ottamistoiminnan haittavaikutuksia, jotka on kiviaineshuoltoa suunniteltaessa huomioitava. Merkittävimpiä eroja soranottamiseen verrattuna ovat kalliokiven louhinnasta ja murskauksesta aiheutuva pöly ja melu. Toiminnassa on asutuksen lisäksi huomioitava myös kallioalueiden luonto-, virkistys- ja maisema-arvot. 5
8 Luonnonvarojen kestävän käytön takaamiseksi tulee kiviainesta korvaavien kierrätys- ja uusiomateriaalien hyötykäyttö nousemaan tulevaisuudessa entistä merkittävämpään rooliin. Tähän velvoittaa mm. EU:n jätedirektiivin (2008) ja kansallisen jäteasetuksen (179/2012) tavoite, jonka mukaan vuonna 2020 tulee hyödyntää vähintään 70 painoprosenttia rakennus- ja purkujätteestä muutoin kuin energiana tai polttoaineeksi valmistamisessa. Lisäksi Pirkanmaalla Tammervoima -hankkeen (jätettä hyödyntävä voimalaitos) toteutumisen myötä kierrätys- ja uusiomateriaalien käyttö kaatopaikka-alueiden rakenteissa loppuu ja tilalle on löydettävä uusia hyödyntämiskohteita. Pirkanmaan POSKI-hankkeessa ( ) on toteutettu kahdeksan eri selvitystä ja tutkimusta, joista on esitetty kooste tässä loppuraportissa. Kaikista selvityksistä on tuotettu myös erilliset raportit. 6
9 2. Kiviainesten käyttö ja tarve 2.1. Luonnonkiviaines Luonnonkiviainesten käyttöä ja tarvetta tulevaisuudessa arvioitiin Luonnonkiviainesten ja niitä korvaavien uusiomateriaalien käyttö Pirkanmaalla -selvityksessä. Vuosien aikana Pirkanmaalla on ympäristöhallinnon ylläpitämän Notto-rekisterin perusteella otettu kiviaineksia keskimäärin 6,8 miljoonaa tonnia vuodessa. Suunnilleen puolet tästä määrästä on otettu Tampereen ja sen kehyskuntien alueelta. Pirkanmaan asukaskohtainen laskennallinen kiviaineskulutus on tällä aikavälillä vaihdellut välillä 9-20 tonnia/asukas/vuosi keskiarvon ollessa noin 15 tonnia/asukas/vuosi. Suuri osa kiviaineksista käytetään liikenneverkkojen (tiet, kadut, pyörätiet ja rautatiet) rakentamiseen ja ylläpitoon. Asfaltin valmistukseen kuluu noin 10 % ja betoninvalmistukseen toiset 10 % kaikesta jalostetusta kiviaineksesta. Kiviaineksesta noin yksi neljännes käytetään talonrakentamisessa. Kiviaineksia tarvitaan myös erilaisten varastointi- ja pysäköintialueiden, kenttien ja puistojen rakentamisessa. Kuvassa 1 on esitetty vuosittain otetun kiviaineksen kokonaismassa sekä otetun soran ja hiekan ja kalliokiviaineksen massat. Vuotuiset soranottamismäärät ovat laskeneet 2000-luvun aikana reilusti kalliokiviainesmäärien vastaavasti kasvaessa. Vuodesta 2006 eteenpäin kalliokiven osuus ottamisessa on ollut suurempi kuin soran ja hiekan. Notto-rekisterin tietojen perusteella vuonna 2012 Pirkanmaalla otetusta kiviaineksesta kalliokiveä oli 80 % ja soraa ja hiekkaa 20 % tonneina. Eniten soraa otettiin läntisellä ja eteläisellä Pirkanmaalla, Pälkäneen, Ruoveden, Ylöjärven, Hämeenkyrön ja Ikaalisten kuntien alueella. Näiden kuntien suurimmat soranottamisalueet sijaitsevat Sisä-Suomen reunamuodostumalla ja Ikaalisista Pälkäneelle kulkevalla saumaharjujaksolla (kuva 23). Tampereen ja sen seutukuntien alueella vuonna 2012 otetusta kiviaineksesta 95 % oli kalliokiveä. Tämä johtuu osittain alueen jo lähtöjään vähäisistä soravaroista sekä ottamiseen soveltuvien soravarojen ehtymisestä. Eniten kalliokiveä otettiin Nokian, Lempäälän ja Tampereen alueilta Kiviainesten ottamismäärät Pirkanmaalla (Notto-rekisteri 02/2014) Tonni Kiviaines yhteensä Hiekka ja sora Kalliokivi Kuva 1. Pirkanmaalla otetun kiviaineksen määrät vuosina ja (Notto-rekisteri). 7
10 Tulevaisuuden kiviainestarve arvioitiin vuoteen 2040 asti. Arviolaskelman asukaslukuna käytettiin Pirkanmaan maakuntakaavaa 2040 varten laadittua väestösuunnitetta (Pirkanmaan liitto 2013), jonka mukaan Pirkanmaan väestö kasvaa vuoteen 2040 mennessä asukkaalla ollen asukasta vuonna Kiviaineksen kulutusarvoina käytettiin lukuja 15 ja 20 tonnia/asukas/vuosi. Laskelma laadittiin kuntakohtaisesti ja sitä käytettiin lähtötietona valittaessa POSKI-hankkeessa inventoituja kalliokiviainesmuodostumia sekä rajattaessa niistä laajempia, kiviainesten ottamiseen soveltuvia aluekokonaisuuksia. Kuva 2. Kalliokiviainesten ottamisalue, Nälkämäki, Pirkanmaa, Nina Nenonen Taulukossa 1 on esitetty arvio Pirkanmaan kiviaineksen vuotuisesta tarpeesta viiden vuoden välein vuoteen 2040 asti. Seuraavan 26 vuoden aikana, aikajaksolla , kiviainesta tarvitaan kaikkiaan miljoonaa tonnia. Kalliokivenä tämä määrä on miljoonaa k-m 3 (muunnos tonneista kiintokuutioiksi on tehty kalliokiviaineksen osalta kertoimella 2,8), mikä vastaisi noin 50 kahden miljoonan k-m 3 suuruista kalliokiviainesmuodostumaa. Liitteessä 1 on kuntakohtainen kiviaineksen tarvelaskelma vuoteen Taulukko 1. Kiviaineksen tarvelaskelma. Kiviaineksen vuotuinen tarve Pirkanmaalla vuosina 2015, 2020, 2025, 2030, 2035 ja 2040 Kulutus: Yksikkö Kulutuksella 15 tonnia/asukas/vuosi 7,6 8,0 8,2 8,6 8,9 9,2 miljoonaa tonnia Kulutuksella 20 tonnia/asukas/vuosi 10,2 10,6 11,0 11,4 11,8 12,3 miljoonaa tonnia Kuvassa 3 on esitetty kiviainestarpeen alueellinen jakautuminen Pirkanmaalla. Kiviaineksen kokonaismäärästä 73 % tarvitaan Tampereen ja sen kehyskuntien (Nokia, Ylöjärvi, Kangasala, Lempäälä, Pirkkala) alueelle ja 11 % eteläisellä Pirkanmaalla. Näillä alueilla myös väestönkasvun ennakoidaan olevan tulevaisuudessa suurinta. Tulevaisuudessa kalliokiven osuus otettavasta kiviaineksesta kasvaa ottamiseen soveltuvien soravarojen ehtymisen myötä. Soraa on jouduttu kuljettamaan Tampereen seudulle pitkien matkojen päästä. Kiviainesten ottamiseen soveltuvien kallioalueiden ehtyessä Tampereen ydinalueen läheisyydestä myös kalliokiviainesten kuljetusmatkat tulevaisuudessa kasvavat. Pitkät kuljetusmatkat nostavat kiviaineksen hintaa. Laadultaan parhaita kalliokiviaineksia ja vähiin käyneitä soravaroja ei tulisi käyttää enää kohteissa, joissa kiviaines voidaan korvata kalliomurskeella ja uusiomateriaaleilla. 8
11 Kiviaineksen tarpeen alueellinen jakautuminen 5 % 11 % 6 % 5 % Tampere ja kehyskunnat Läntinen pirkanmaa Pohjoinen Pirkanmaa Lounainen Pirkanmaa Eteläinen Pirkanmaa 73 % Kuva 3. Ennusteen mukaisen tarpeen alueellinen jakautuminen Pirkanmaalla Luonnonkiviainesta korvaavat uusiomateriaalit Yleistä Luonnonkiviainesta korvaavien uusiomateriaalien käyttöä selvitettiin POSKI-hankkeen osaselvityksessä nimeltä Luonnonkiviainesten ja niitä korvaavien uusiomateriaalien käyttö Pirkanmaalla. Kiviaineshuollossa tulee laadukkaan kiviaineksen saannin ohella huomioida myös luonnonvarojen kestävä käyttö. Osa luonnonkiviaineksesta voidaan maanrakentamisessa korvata erilaisilla uusiomateriaaleilla kuten rakennusteollisuuden kierrätys- ja ylijäämämateriaaleilla sekä energiateollisuuden tuhkilla. Taulukossa 2 on POSKI-hankkeessa tarkastellut maanrakentamiseen soveltuvat uusiomateriaalit. Maanrakentamisen uusiomateriaalit on jaoteltu ryhmiinsä UUMA-hankkeen materiaalijaon mukaisesti (UUMA2 2015). Ympäristöministeriön valtakunnallinen uusiomateriaalien käyttöä maanrakentamisessa edistävä UUMA-ohjelma ( ) käynnistyi vuonna 2006 ja UUMA2-ohjelma vuonna POSKIhankkeen selvityksessä käsitellyt uusiomateriaalit on esitelty tarkemmin liitteessä 2. Taulukko 2. Maanrakentamisen uusiomateriaalit. Maanrakentamisen uusiomateriaalit Rakennus- ja purkujäte: betonimurske, tiilimurske, asfalttijäte Lasijäte: kierrätyslasi vaahtolasi (murske) Bio- ja seostuhkat: turpeen ja puun polton sekä seospolton tuhkat Hiilivoimateollisuus: kivihiilen- ja leijupetipolton lento- ja pohjatuhka + leijupetihiekka Jätteenpoltto: jätteenpolton pohja- ja lentotuhka Kaivos- ja luonnonkiviteollisuus: sivukivi, rikastushiekat Rakentamisen puhtaat ylijäämäkivi- ja maa-ainekset: kalliokivi (louhe, murske), maa-ainekset (moreeni, siltti, savi) 9
12 Luonnonkiviaineksia korvaavien uusiomateriaalien hyödyntäminen on jätteiden hyödyntämistä ja siksi lailla tarkkaan säänneltyä. Jätteiden ammattimainen tai laitosmainen hyödyntäminen vaatii ympäristösuojelulain (527/2014) ja -asetuksen (713/2014) mukaisen ympäristöluvan. Valtioneuvoston asetus eräiden jätteiden hyödyntämisestä maanrakentamisessa eli MARA-asetus 591/2006 sallii betonimurskeen sekä kivihiilen, turpeen ja puuperäisen aineksen polton lento- ja pohjatuhkien sekä leijupetihiekan käytön maanrakentamisessa alla esitetyissä kohteissa ilman ympäristösuojelulain (527/2014) mukaista ympäristölupaa, mikäli asetuksessa edellytetyt ehdot täyttyvät. Jätteen hyödyntämispaikan haltijan on kuitenkin aina tehtävä asiasta asetuksen mukainen ilmoitus elinkeino-, liikenne- ja ympäristökeskukselle. MARA-asetuksen maarakentamiskohteet: yleiset tiet, kadut, pyörätiet ja jalkakäytävät sekä niihin välittömästi liittyvät, tienpitoa tai liikennettä varten tarpeelliset alueet, pois lukien meluesteet pysäköintialueet urheilukentät sekä virkistys- ja urheilualueiden reitit ratapihat sekä teollisuus-, jätteenkäsittely- ja lentoliikenteen alueiden varastointikentät ja tiet Asetusta sovelletaan edellä mainittuun maarakentamiseen vain, jos rakentaminen toteutetaan maankäyttöja rakennuslaissa (132/1999) tarkoitetun katusuunnitelman, yleisen alueen toteuttamissuunnitelman, luvan tai ilmoituksen taikka yleisistä teistä annetussa laissa (243/1954) tai maantielaissa (503/2005) tarkoitetun tiesuunnitelman mukaisesti, ei kuitenkaan tärkeillä pohjavesialueilla. (MARA-asetus 591/2006.) Valtakunnallisen jätesuunnitelman 2016 päätavoitteita ovat jätteen synnyn ehkäisy, uudelleenkäyttö, biologinen hyödyntäminen ja materiaalikierrätys, kierrätykseen soveltumattoman jätteen energiahyödyntäminen sekä jätteiden haitaton käsittely ja loppusijoittaminen. Yksi suunnitelman tavoitteista on, että vuonna 2016 maanrakentamisessa korvataan luonnonsoraa ja kalliomursketta teollisuuden ja kaivannaistuotannon jätteillä 5 % eli noin 3-4 miljoonaa tonnia. (Ympäristöministeriö 2008) Kiviainesten kulutusennusteen perusteella Pirkanmaalla tämä määrä on vuonna 2020 noin tonnia/vuosi vuonna 2030 noin tonnia/vuosi vuonna 2040 noin tonnia/vuosi Vuonna 2040 kiviainesta olisi Pirkanmaalla siis korvattava uusiomateriaaleilla vähintään 0,5 miljoonaa tonnia/vuosi, jotta päästäisiin edes vuoden 2016 tavoitetasoon. Teollisuudessa syntyvien sivutuotteiden ja muiden ylijäämämateriaalien käsittely uusiomateriaaleiksi on usein edullisempaa kuin materiaalien sijoittaminen kaatopaikalle. Uusiomateriaalien käsittelykustannuksia lisäävät kuitenkin materiaalien varastointi- ja kuljetuskustannukset. Eri jätejakeiden hyödyntämisen kannattavuus riippuu monista tekijöistä, kuten neitseellisen materiaalin hintakehityksestä ja kysynnästä, uusiomateriaalien logistisesta järjestelmästä, uusiomateriaalien laadun ja hinnan kilpailukyvystä, käyttöluvista, asenteista ja mahdollisista tukitoimista. Kansantaloudellisesti jäteperäisten materiaalien käyttö on pitkällä tähtäimellä kannattavampaa kuin neitseellisten luonnonvarojen käyttö, edellyttäen etteivät välilliset kustannukset muodostu liian suuriksi. (Ympäristöministeriö 2008) Valtakunnallisen jätesuunnitelman yksityiskohtaisissa tavoitteissa ja toimenpiteissä mainitaan kierrätyksen tehostamisen osalta, että uusiomateriaalien kysyntä kasvaa muun muassa asettamalla tavoitteeksi valtion ja kuntien julkisissa hankinnoissa lisätä merkittävästi maanrakentamisen laatuvaatimukset täyttävien uusiomateriaalien käyttöä vuoden 2005 tasosta. Teollisuuden ja rakentamisen jätteiden kierrätyksen lisäämiseksi toimenpiteenä on, että kunnat tehostavat rakennusten purkutoiminnan valvontaa siten, että kierrätyskelpoista jätettä joutuu nykyistä vähemmän kaatopaikoille. Kunnat tehostavat myös kaivumaiden hyödyntämistä maanrakentamisessa esimerkiksi perustamalla maa-ainespankkeja. (Ympäristöministeriö 2008) Pirkanmaan ympäristöohjelman kestävän yhdyskuntarakenteen yhdeksi strategiseksi tavoitteeksi vuoteen 2030 on asetettu, että Pirkanmaa on edelläkävijä rakentamisen ja julkisten hankkeiden ympäristövastuullisessa ja ekotehokkaassa toteuttamisessa. Toimenpiteeksi on kirjattu, että rakentamisen ja julkisten hankkeiden materiaalitehokkuutta nostetaan muun muassa hyödyntämällä enemmän primäärisiä 10
13 luonnonvaroja korvaavia ylijäämä- ja kierrätysmateriaaleja kaikessa rakentamisessa. Ympäristövastuullisen elinkeinotoiminnan strategiseksi tavoitteeksi on asetettu muun muassa, että ympäristöliiketoiminnalla on merkittävä asema Pirkanmaan elinkeinotoiminnassa. Tämän saavuttamiseksi toimenpiteeksi on kirjattu, että edistetään ylijäämä- ja jätemateriaaleihin (mm. kivi) pohjautuvan uuden liiketoiminnan syntyä sekä kannustetaan ja koulutetaan sekä yksityisen että julkisen sektorin toimijoita huomioimaan hankinnoissaan ympäristöarvot, kierrätettävyys ja elinkaariarviointi. (Pirkanmaan liitto 2011) Uusiomateriaalien hyötykäyttö Pirkanmaalla POSKI-hankkeessa ( ) tehtiin asiantuntijahaastatteluita uusiomateriaalien, kiviainesten ja maanrakentamisen kanssa tekemisissä oleville julkisen sektorin toimijoille ja yrityksille. Tarkemmat tiedot tutkimuksen uusiomateriaaleista ja haastatteluissa ilmenneistä asioista on esitetty liitteessä 2. Tulosten perusteella todettiin, että uusiomateriaalien hyödyntäminen Tampereella ja sen kehyskunnissa (Nokia, Ylöjärvi, Kangasala, Lempäälä ja Pirkkala) on vielä suhteellisen vähäistä. Rakentamisen ja purkamisen betoni- ja tiilijätteet toimitetaan Tampereen kaupunkiseudulla suurimmaksi osaksi yksityisille yrityksille jatkokäsittelyyn ja edelleen hyödynnettäväksi. Tampereen kaupunkiseudulla betonijätteen vastaanotto- ja edelleen jatkojalostustoimintaa on ainakin Rudus Oy:llä, NCC Roads Recyclingillä ja Delete Kierrätys- ja Purkupalvelut Oy:llä. Lisäksi Pirkanmaan Jätehuolto Oy vastaanottaa betonijätettä rakennusyrityksiltä ja rakentajilta. Betonijäte murskataan MARA-asetuksen mukaisesti maksimissaan 150 mm:n kokoon ja käytetään Tarastenjärven jätteenkäsittelykeskuksen ajoteihin ja rakennekerroksiin. Yrityksille suunnatussa kyselyssä selvisi, että useimmiten tiilijäte hyödynnetään betonimurskeen joukossa. Betonimurskeessa saa olla enintään 30 painoprosenttia tiilimursketta. Tiilijätteen käyttö yksinomaan murskeena on haastavaa, koska tiilijäte voi olla peräisin esimerkiksi savupiipusta, jolloin eri haitta-aineiden pitoisuudet ylittävät sallitut rajat. Tampereen kaupunkiseudun kunnista Tampereen Infra Liikelaitos ja Ylöjärven kaupunki ovat hyödyntäneet betonimursketta maarakentamisessa. Joissain kunnissa tiilimursketta on hyödynnetty pengerrakentamiseen paikallisesti tai teollisuusalueiden tiepenkkojen rakennekerroksiin. Tampereen kaupunkiseudun kuntien ja kaupunkien toiminnassa asfaltin kierrätys on hyvällä tasolla. Kuntien omissa päällystystöissä asfaltti rouhitaan ja käytetään uudelleen päällysteessä. Tierakenteista purettu asfalttijäte toimitetaan yksityisille asfalttiasemille, joissa se hyödynnetään uusioasfaltin valmistukseen. Jotkut kunnista ovat käyttäneet asfalttimursketta / -rouhetta tierakenteissa kantavaan kerrokseen. Tämän lisäksi asfalttimursketta on käytetty väliaikaiseen päällysteeseen ajoradoissa. Tampereen kaupunki on muutamissa kohteissa tehnyt myös sekoitusjyrsintää, jolloin kiviaineksia ei tarvitse käyttää ollenkaan. Tampereen kaupungilla on jäteasfaltin välivarastointiin ja murskaukseen varattu alue Tarastenjärvellä. Rakentamisen kierrätysmateriaaleista lasijätettä on hyödynnetty Pirkanmaan Jätehuolto Oy:n jätteenkäsittelykeskuksen rakenteissa kuten suoto- ja vesialtaiden pohjarakenteissa, maapohjaisissa altaissa ja kenttätöissä. Tampereen kaupunki on kokeillut Forssassa valmistettavaa vaahtolasia Vuoreksen asuntoalueen leikkipuiston kiviaidan perustana. Tuhkaa ei Pirkanmaalla juurikaan käytetä kuntien maanrakentamistoiminnassa. Pirkanmaan alueella energiantuotannossa syntynyt tuhka on ollut pääosin turvetuhkaa, joka on maanrakennusominaisuuksiltaan vaikeammin hyödynnettävissä kuin esimerkiksi kivihiilituhka. Turvetuhkaa on kuitenkin hyödynnetty jonkin verran Tampereen kaupungin puistorakentamisessa ja Pirkanmaan Jätehuolto Oy on hyödyntänyt tuhkaa Tarastenjärven kaatopaikkarakenteissa biojätteen kanssa kasvukerroksena. Tampereen Tarastenjärven jätteenkäsittelykeskukseen valmistuu vuonna 2016 Tammervoiman hyötyvoimalaitos, josta jätteenpolton tuhkaa on arveltu syntyvän noin tonnia vuodessa. Jätteenpoltosta syntyvien tuhkien haitta-ainepitoisuudet ja liukoisuudet ovat yleensä korkeita, mutta jatkokäsittelemällä tätäkin tuhkaa voidaan hyödyntää esimerkiksi Pirkanmaan Jätehuolto Oy:n omistajakuntien maanrakentamistarpeisiin (kenttäalueet ja meluvallit). 11
14 Luonnonkivi- ja kaivosteollisuuden sivukivien hyödyntämisaste on Pirkanmaalla ollut huono. Toiminnassa olevia kaivoksia on maakunnassa vain yksi ja sen kivijäte on osin sulfidimineraalipitoista, mikä rajoittaa kiviaineksen käyttömahdollisuuksia. Valtaosa Pirkanmaan luonnonkiviteollisuudesta sijaitsee Teiskon, Kurun ja Oriveden alueilla. Sivukiven hyötykäyttö on ollut heikkoa pääasiassa rakennuskivilouhimoiden syrjäisen sijainnin ja kiviaineksen jatkokäsittelykustannusten vuoksi. Lisäksi sivukivi on läjitetty menetelmillä, jotka vaikeuttavat sen käyttöönottoa ja ajan saatossa vanhemmat sivukivikasat ovat jo osin metsittyneet. Rakennuskohteissa syntynyt kalliolouhe käytetään Tampereen kaupunkiseudulla usein jo samalla alueella hyödyksi. Kalliolouhetta käytetään rakennuskohteissa kantavaan kerrokseen, penkereisiin ja muihin vahvoihin rakenteisiin. Myös kalliolouheen murskausta saatetaan tehdä jo paikan päällä. Kunnilla ei useinkaan ole omia kalustoja murskaustoimintaan, vaan toiminta on kilpailutettu ulkopuolisten urakoitsijoiden tehtäväksi. Jos louhetta syntyy alueen tarpeisiin nähden liikaa, louhe kuljetetaan välivarastointipaikkaan ja murskataan siellä myöhempää käyttöä varten. Myös rakennuskohteessa toimivat urakoitsijat saattavat toimittaa louheen omiin varastoihinsa ja jatkojalostaa sen edelleen hyödynnettäväksi. Louheen kuljettaminen välivarastointiin, murskaaminen ja kuljettaminen uudelle käyttökohteelle nostavat usein kustannuksia niin, ettei toiminta välttämättä ole kannattavaa. Optimaalista olisikin, että louhe voitaisiin murskata ja kuljettaa suoraan ottamispaikalta käyttökohteeseen. Myös louhittavan kalliokiven laatuluokka vaikuttaa kiviaineksen jälleenkäyttömahdollisuuksiin. Parhaiden laatuluokkien kiviaineksista on Tampereella puutetta kun taas huonolaatuiselle kiviainekselle voi olla haastavaa löytää tarpeeksi soveltuvia käyttökohteita syntypaikan välittömästä läheisyydestä. Huonolaatuisen kiviaineksen kuljetuskustannukset tekevät helposti sen käytöstä kannattamatonta. Syntyvän louheen määrä riippuu rakentamisen volyymista sekä rakennuskohteiden tyypistä ja sijainnista. Tulevien vuosikymmenten aikana erityisesti Tampereen alueella toteutettavat suuret hankkeet, kuten Rantatunnelin rakentaminen, Kunkun parkin maanalainen pysäköintitila sekä mahdolliset läntinen rata- ja ratapihan siirto, synnyttävät runsaasti kalliolouhetta. Puhtaita ylijäämämaita syntyy Tampereen kaupunkiseudun kuntien alueilla noin tonnia vuodessa, joista noin tonnia kunnat hyödyntävät omassa toiminnassaan. Rakentamisen ylijäämämaiden syntymäärät vaihtelevat suuresti vuosittain ja niitä pyritään hyödyntämään mahdollisuuksien mukaan. Suurin osa ylijäämämaista päätyy kuitenkin maankaatopaikoille hyötykäyttökohteen puuttuessa ja maan heikkolaatuisuuden vuoksi (routivat moreenit, siltti, savi). Tärkeimpiä ylijäämämaa-ainesten hyötykäyttökohteita ovat meluvallit, penkereet, maisemointi- ja viherrakentamiskohteet sekä luiskatäytöt. Tulevan vuosikymmenen aikana syntyy ennen kaikkea Tampereen kaupungin alueella runsaasti ylijäämämaata sekä pilaantuneita maa-aineksia suurten infrarakennushankkeiden ja uusien asuinalueiden rakentamisen myötä. Tällä hetkellä noin puolet vastaanotetuista ylijäämämaista tulee kaupungin omilta työmailta ja noin puolet yksityisiltä työmailta. Uusilla asuinalueilla on ollut havaittavissa vaikeuksia kaivettujen maamassojen sijoittelussa. Alueille ei ole suunniteltu välivarastointialueita, ja toisaalta tonttikokojen pienuuskin on rajoittanut maiden sijoittelumahdollisuutta. Tampereella tehdyn selvityksen (Ramboll 2013) mukaan pelkästään jo väestönkasvun asuinrakentamisesta Tampereelle arvioidaan muodostuvan vuoteen 2030 mennessä noin 6 miljoonaa m 3 (noin 9,9 milj. tonnia) ylijäämämaata. Näiden lisäksi väestönkasvu lisää uusien koulujen ja päiväkotien sekä katujen ja muun infrastruktuurin rakentamistarvetta. Ylijäämämaiden hallintaan liittyviä haasteita on ollut havaittavissa jo pitkään Tampereen kaupunkiseudun alueella. Tampereen kaupungin alueella on kaksi maankaatopaikkaa, joista Ruskonperän maanvastaanottoalueen on arvioitu täyttyvän viiden vuoden sisään ja Myllypuron noin kymmenen vuoden sisään (Ramboll 2013). Pirkkalassa, Nokialla ja Ylöjärvellä ei ole tällä hetkellä varsinaista maanvastaanottoaluetta. Lempäälän ja Kangasalan kunnilla on maanvastaanottoalueet. Lempäälässä Vuoreksen maanvastaanottoalueen arvioidaan täyttyvän noin vuonna 2018, ja Kangasalan Asematien maanvastaanottoalueen lupa on voimassa vuoteen (Nenonen ja Routa-Lindroos 2014) Pirkanmaan Jätehuolto Oy (Tarastenjärven ja Koukkujärven jätteenkäsittelykeskukset) ottaa vastaan ylijäämämaita maksua vastaan. Jätteenkäsittelykeskuksissa ylijäämämaat on käytetty vanhojen jätetäyttöjen muotoiluun, tiivistyksiin ja kuivatus- ja pintakerrokseen. Tampereen kaupunkiseudun maankaatopaikkojen täyttymisen vuoksi kunnat ovat joutuneet ohjaamaan myös yksityisten maita jätteenkäsittelykeskuksiin. Jät- 12
15 teenkäsittelykeskuksen toiminnan muuttuessa jätteenpolttoon siirryttäessä, ei Pirkanmaan Jätehuolto enää tulevaisuudessa pysty hyödyntämään ylijäämämaita entiseen tapaan. Puhtaan ylijäämämaan sijoitteluun liittyvät ongelmat ja alati täyttyvät maanvastaanottopaikat on tiedostettu ongelma koko Tampereen kaupunkiseudun alueella ja asian ratkaisemiseksi on ryhdytty selvittelytyöhön. Tampereen kaupunki teetätti vuonna 2013 selvityksen mahdollisista uusista maanvastaanottoalueista. Muiden luonnonkiviainesta korvaavien materiaalien osalta monikaan Tampereen kaupunkiseudun kuntien haastatelluista edustajista ei kokenut, että varastointi- ja jatkojalostustoiminta olisi mahdollista tai järkevää kunnan omana toimintana, koska syntyneet jätemäärät ovat pieniä. Betoni-, tiili- ja asfalttijätteet toimitetaan erilaisille maanrakennus- tai ympäristöpalvelujen yrityksille jatkojalostettavaksi ja hyödynnettäväksi. Tampereen kaupungilla on Ruskonperän maanvastaanottoalueella oma alue jätebetonin keräystä ja murskausta varten ja Lahdesjärven varastointialueella välivarastoidaan ylijäämälouhetta. Tampereen Infralla on alue luonnonkiviaineksia korvaavien materiaalien varastointiin: Tarastenjärven varastoalueella on luvitettu alue maa-ainesten ja louheen kierrätystä, jalostusta ja välivarastointia varten. Alueella on kuitenkin toistaiseksi vain jäteasfaltin välivarastointia ja murskausta. Osana POSKI-hanketta ( ) etsittiin sopivia maanvastaanotto- ja kierrätysalueita Tampereen ja sen kehyskuntien alueilta (Nokia, Lempäälä, Kangasala, Pirkkala, Ylöjärvi). Aiheesta on kerrottu lisää luvussa Uusiomateriaalien käytön esteet ja käyttöä edistävät tekijät POSKI-hankkeessa tehtyjen haastattelujen perusteella on paljon tekijöitä, jotka vaikeuttavat uusimateriaalien hyötykäyttöä. Käyttökustannukset Uusiomateriaalien käyttöön liittyvät kustannukset kuten kuljetus, tuotteistaminen ja lupaprosessit heikentävät niiden kilpailukykyä. Julkisella sektorilla pyritään löytämään edullisimmat kokonaisratkaisut ja (yksityisten) yritysten toiminnan oletetaan lähtökohtaisesti olevan voittoa tuottavaa. Neitseellisen kiviaineksen matalampi hinta ja lyhyemmät kuljetusmatkat eivät kannusta käyttämään vaihtoehtoisia materiaaleja. Luonnonkiviainesvarojen ehtyessä paikallisesti korvaavat materiaalit voivat muuttua hinnaltaan kilpailukykyisemmiksi. Puute varastointiin ja jatkojalostukseen soveltuvista alueista pidentää uusiomateriaalien kuljetusmatkoja. Erityisesti Tampereen ja sen kehyskuntien alueella toimintaan soveltuvien alueiden löytäminen on koettu haasteelliseksi. Alueiden tulee sijaita mahdollisimman lähellä uusiomateriaalien synty- ja käyttökohteita. Etsittäessä sopivia alueita on huomioitava toiminnasta aiheutuvat ympäristö- ja luontovaikutukset sekä haitat alueen mahdollisten asukkaiden asumisviihtyvyyteen. Toiminnasta aiheutuvia haittoja voivat esimerkiksi olla kuljetuksiin liittyvä liikenne, jatkokäsittelystä syntyvä melu ja pöly sekä alueelta johdettavien valumavesien vaikutus ympäristöön. Uusiomateriaalien käyttö on jätteiden hyödyntämistä ja siksi lailla hyvin tarkkaan säänneltyä. Raskaat ja hitaat lupaprosessit kuitenkin hankaloittavat uusiomateriaalien käyttöä. Vanhan ympäristönsuojeluasetuksen (169/2000) mukaan kunnan ympäristöviranomainen sai myöntää ympäristöluvan jätteen ammattimaiselle tai laitosmaiselle hyödyntämiselle kun jätteen vuotuinen määrä on alle tonnia. Tämä määrä koettiin POSKI-hankkeen ( ) haastatteluissa kovin pieneksi. Vuonna 2014 voimaan tulleessa ympäristönsuojeluasetuksessa (713/2014) vastaava määrä on nostettu tonniin vuodessa. MARA-asetus (591/2006) mahdollistaa eräiden jätteiden kuten betonimurskeen käytön ilman ympäristösuojelulain (527/2014) mukaista ympäristölupaa asetuksen määrittelemissä maanrakennuskohteissa. Asetuksen koetaan kuitenkin olevan suppea eri materiaalien ja niiden käyttökohteiden suhteen. Lisäksi asetuksen mukaista ilmoitusmenettelyä ei voi hoitaa sähköisesti, mikä koettiin suureksi puutteeksi. 13
16 Asenteet ja tottumukset Perinteisen käytännön mukaan maanrakentamisessa käytettävä materiaali on ollut luonnonsoraa ja soravarojen ehtyessä tilalle on tullut kalliosta louhittava kiviaines. Kuntien maanrakennustoiminnan kilpailuttamisessa ja tarjouspyynnöissä ei juuri koskaan huomioida luonnonkiviainesta korvaavia materiaaleja julkisen sektorin kiviainesten tarjouspyynnöissä saatetaan jopa kieltää uusiomateriaalien tarjoaminen. Uusiomateriaalit ovat lainsäädännön puitteissa jätettä, mikä ei edistä materiaalien käyttöhalukkuutta. Lisäksi ajatellaan, että jätteen tulisi olla huomattavasti neitseellistä materiaalia halvempaa, mikä ei useinkaan luonnonkiviainesta korvaavien materiaalien tapauksessa toteudu. Uusiomateriaalien käyttö maanrakentamisessa nähdään myös toisinaan jätteiden dumppaamisena maaperään sen sijaan, että niitä pidettäisiin varteenotettava, joskus myös ominaisuuksiltaan otollisempana, rakennusmateriaalina. Yleisesti ottaen koetaan, ettei uusiomateriaalien käyttömahdollisuuksista, saatavuudesta ja käyttökokemuksista, erityisesti pitkäaikaisista vaikutuksista, ole saatavilla riittävästi luotettavaa ja yhdenmukaista tietoa. Uusiomateriaalien käytön mahdolliset jälkiseuraamukset ja -kustannukset huolettavat käyttäjiä. Suuret rakennushankkeet; materiaalien saatavuus ja välivarastointi Suurissa ja pitkäkestoisissa rakennushankkeissa materiaalien kysyntä ja tarjonta eivät useinkaan kohtaa. Tarpeeseen soveltuvaa uusiomateriaalia ei välttämättä ole saatavissa riittäviä määriä sopivalta etäisyydeltä eivätkä hankkeiden tiukat aikataulut useinkaan riitä tarvittavien ympäristölupaprosessien läpikäymiseen. Hankkeissa syntyville ylijäämämateriaaleille ei ole osoitettu välivarastointi- ja käsittelyalueita rakennusalueella vaan ne joudutaan kuljettamaan pois alueelta ja vastaava materiaali kuljettamaan sinne takaisin käytön tullessa ajankohtaiseksi. Hankkeiden massatasapainolaskelmissa ei huomioida suurempaa kokonaisuutta. Esimerkiksi rakennusalueiden ylitäytöllä ei hyödynnetä toisen sijainnillisesti lähellä olevan rakennushankkeen ylijäämäaineksia. Uusiomateriaalien käyttöä edistäviä tekijöitä Uusiomateriaalien käytön edistämiseksi kaivattaisiin laajempaa yhteistyötä ja tiedonjakoa eri toimijoiden ja tahojen välillä. Materiaalien lujuus- ja laatuominaisuuksista sekä käyttömahdollisuuksista, materiaalien haitta-ainepitoisuuksista ja -liukoisuuksista sekä niiden testausmenetelmistä sekä ylipäätään kokemuksista uusiomateriaalien pitkäaikaiskäyttäytymisessä Suomen olosuhteissa kaivattaisiin lisää tietoa (taulukko 3). Erityisesti julkisen sektorin suunnitteluun ja kilpailutukseen tulisi luoda yhtenäiset mallit, joissa uusiomateriaalien käyttö luonnonkiviaineksen ohella on huomioitu tai jopa vaadittu. Materiaalivalintoja tehtäessä tulisi huomioida rahallisten kustannusten ohella myös ympäristöarvot. Luonnonvarojen kestävän käytön toteutumiseksi tulisi säästää uusiutumattomia luonnonvaroja, tehostaa materiaalien kierrätystä sekä vähentää syntyvän jätteen määrää. Julkisen sektorin suurissa rakennushankkeissa ylijäämäainesten synty tulisi huomioida jo kaavoitus- ja suunnitteluvaiheessa. Välivarastointi- ja käsittelyalueita tulisi osoittaa rakentamisalueiden yhteyteen ja rakentaminen pitäisi toteuttaa vaiheittain, niin että ylijäämäainekset voidaan hyödyntää hankkeen sisällä. Rakennushanketta suunniteltaessa tulisi huomioida myös lähialueilla toteutettava rakentaminen. Massatasapainolaskelma voitaisiin tehdä suuremmalle aluekokonaisuudelle, jonka sisällä massatasapainoa säädeltäisiin alueiden yli- ja alitäyttöjen avulla. Ideaalitapauksessa rakennettavalle aluekokonaisuudelle ei tuotaisi lainkaan ulkopuolisia kiviaineksia eikä maankaatopaikalle pysyväksi jätteeksi läjitettäviä ylijäämämaa-aineksia syntyisi. Turhaa massojen vaihtoa voidaan rakennushankkeissa vähentää myös alueiden esirakentamisella (esikuormittaminen) ja paalutuksilla. Uusiomateriaalien tarjonnan tulisi kohdata kysyntä eivätkä kuljetuskustannukset saisi nostaa liiaksi niiden hintaa. Tähän voidaan vaikuttaa oikealla maanvastanotto- ja kierrätysalueiden sijoituksella. Alueita tulisi olla sopiva määrä sijainniltaan keskeisillä paikoilla. Pitkä-ikäiset alueet, jonne keskittyy useita toimintoja, luovat yritystoiminnallekin mahdollisuuden menestyä. Myös uusiomateriaalien tuotteistaminen helpottaisi ja vakiinnuttaisi osaltaan niiden käyttöä. Tällä hetkellä POSKI-hankkeessa ( ) käsitellyistä uusiomateriaaleista vain betonimurskeelle ja vaahtolasille voi saada CE-merkinnän (Infra ry. 2014). 14
17 Taulukko 3. Tekijöitä, jotka parantaisivat uusiomateriaalien käyttöastetta. ASIOITA, JOILLA VOIDAAN VAIKUTTAA MAANRAKENTAMISEN UUSIOMATERIAALIEN KÄYTÖN TEHOSTAMISEEN TIETO uusiomateriaalien tekniset ominaisuudet ja käyttömahdollisuudet uusiomateriaalien ympäristöturvallisuus, testaus pilotti-kohteet, pitkäaikaiset kokemukset tiedon vaihto eri toimijoiden välillä JULKISEN SEKTORIN TOIMINTAMALLIT uusiomateriaalit huomioidaan luonnonkiviaineksen rinnalla suunnittelussa ja hankinnoiden kilpailutuksessa huomioidaan ympäristöarvot edullisimman hinnan ohella kustannusarvioissa ennakoidaan uusiutumattomien luonnonkiviainesten väheneminen tulevaisuudessa suuret rakennushankkeet massojen välivarastointi rakennusalueella massatasapainolaskelmissa huomioidaan suurempi kokonaisuus aikataulut mahdollistavat uusiomateriaalien käytön UUSIOMATERIAALIEN KILPAILUKYKYISYYS tarjonta kohtaa kysynnän kuljetuskustannusten minimointi tuotteistamisen, CE-merkityt tuotteet lupaprosessien sujuvuus UUSIOMATERIAALIEN VARASTOINTI- JA KIERRÄTYSALUEET sopiva määrä alueita oikein valitut sijainnit puitteet kannattavalle yritystoiminnalle 15
18 2.3. Maanvastaanotto- ja kierrätysalueselvitys Tampereen ja sen kehyskuntien alueella Tausta Tampereen ja sen kehyskuntien alueella ylijäämämaa-ainesten läjittämiseen tarkoitetuista maankaatopaikoista on suuri pula. Tampereen, Lempäälän ja Kangasalan maankaatopaikat ovat täyttymässä lähitulevaisuudessa. Pirkkalassa, Nokialla ja Ylöjärvellä ei ole tällä hetkellä lainkaan varsinaisia maanvastaanottoalueita. Luonnonvarojen kestävän käytön takaamiseksi tulee kiviainesta korvaavien kierrätys- ja uusiomateriaalien hyötykäyttö nousemaan tulevaisuudessa merkittävämpään rooliin myös Pirkanmaalla. Uusiomateriaalien käsittelyyn, jatkojalostukseen ja varastointiin soveltuvia alueita tarvitaan siksi maakunnassa lisää. Kuva 4. Maanvastaanotto- ja kierrätys, selvitysalueet. 16
19 Tutkimuskohteiden valinta ja tutkimuskohteet POSKI-hankkeen yhteydessä tehtiin maanvastaanotto- ja kierrätystoimintojen maankäyttötarpeista ja potentiaalisista uusista, tähän käyttöön soveltuvista alueista selvtys nimeltä: Maanvastaanotto- ja kierrätysalueselvitys Tampereen ja sen kehyskuntien alueella Selvityksessä arvioitiin kahdentoista alueen (alueet nro 1-5 ja 7-13) soveltumista maanvastaanotto- ja kierrätystoimintaan ympäristövaikutusten sekä teknis-taloudellisesta näkökulmasta. Tarkasteltavat alueet valittiin yhteistyössä kuntien edustajien kanssa. Kunnat ovat osallistuneet myös muutoin selvityksen laadintaan. Alueiden sijainti on esitetty kuvassa 4. Karttaan on merkitty myös alueet nro 6 ja 14, jotka voisivat tulevaisuudessa toimia maanvastaanotto- ja kierrätysalueina. Niitä ei kuitenkaan tarkasteltu tarkemmin vielä tässä yhteydessä, koska niiden toteutuminen ja sijoittuminen riippuvat muista maankäyttösuunnitelmista Tutkimusmenetelmät Kustakin selvitysalueesta laadittiin kohdekortti, johon kirjattiin: Selvitysalueiden perustiedot sijainti, pinta-ala, topografia, yleiskuvaus (mm. maa- ja kallioperä), valuma-alueet + vesistöt, alueen nykytila ja toiminnot, kaavatilanne, liikenneyhteydet Toiminnan vaikutukset maankäyttöön ja yhdyskuntarakenteeseen ihmisten elinoloihin ja elinympäristöön liikenteestä / liikennöinnistä aiheutuvat vaikutukset maisemaan, rakennettuun ympäristöön ja kulttuuriperintöön vesistöihin ja pohjaveteen luontoon Vaikutusten arvioinnin epävarmuustekijät Alueiden käyttö toiminnan loputtua Alueen kattavuus ja arvio sijoitettavista massamääristä Johtopäätökset / soveltuvuuden arviointi Kuva 5. Maavastaanottotoimintaa Tampereella (selvitysalue 1). Satu Appelqvist 17
20 Arvioinnissa keskityttiin merkittävimpien vaikutusten tunnistamiseen. Asutukseen (sekä vakinainen asutus että loma-asutus) käytettiin vähintään noin 300 metrin suojaetäisyyttä. Vesistövaikutuksia arvioitaessa lähtökohtana on ollut se, että toiminnanharjoittajien oletetaan käyttävän asianmukaisia vedenhallintakeinoja ja saostusaltaita, eikä vesiä johdeta suoraan ympäristöön. Kaikilla selvitysalueilla tehtiin luonto- ja maisemakartoitukset touko-kesäkuussa Mikäli alueilla aiotaan käsitellä pilaantuneita maa-aineksia tai muita aineksia, joiden haitta-ainepitoisuudet voivat aiheuttaa vaaraa ympäristölle, tulee toiminnan vaikutukset arvioida tapauskohtaisesti. Maanomistajuussuhteita ei tämän selvityksen yhteydessä otettu huomioon Tutkimustulokset Selvityksen perusteella arvioiduista alueista toimintaan hyvin soveltuviksi luokiteltiin viisi aluetta (alueet 1,2,5,9 ja 12, kts. kuva 4). Toimintaan melko hyvin soveltuviksi arvioitiin niin ikään viisi aluetta (alueet 3,7,8,11 ja 13) ja huonosti soveltuviksi kaksi (alueet 4 ja 10). Parhaiten soveltuvilla alueilla on hyvä sijainti ja koko sekä mahdollisuudet pitkäaikaiseen toimintaan. Useimmat näistä alueista on myös arvioitu POSKIhankkeessa kiviainesten ottamiseen soveltuviksi ja osoitettu maakuntakaavan 2040 luonnoksessa ottamisalueiksi, tai niille sijoittuu jo kiviainesten ottamis- tai maanvastaanottotoimintaa. Melko hyvin soveltuvilla alueilla todettiin olevan jonkin tarkastellun tekijän suhteen huonoja puolia, kuten esim. syrjäinen sijainti, soveltumattomuus pitkäaikaiseen toimintaan tai vaikutuksia esim. maisemaan. Huonosti soveltuvilla alueilla oli useampia negatiivisia tekijöitä. Selvityksen perusteella Pirkanmaan maakuntakaavaan 2040 varataan alueita maanvastaanotto- ja kierrätystoimintaan. Alueiden toteutuminen seudullisina maanvastaanotto- ja kierrätysalueina riippuu maanomistajista ja alan toimijoista. Toteuttaminen tulee vaatimaan tarkempaa kaavoitusta sekä teknistä suunnittelua. 18
Maanvastaanotto- ja kierrätysalueselvitys Tampereen ja sen kehyskuntien alueella 2015 Satu Appelqvist, Anne Lindholm ja Nina Nenonen TEEMME MUUTOSTA YHDESSÄ Pirkanmaan POSKI-hanke Pirkanmaan liitto 2015